Poésies de Marie de France (Roquefort)/Prologue aux Fables
# Poésies de Marie de France (Roquefort)/Prologue aux Fables

### PROLOGUE.

Cil ki seivent de Trovéure, Devreient bien mettre leur cure Es buns livres è es escris, E ès essamples, è ès dis, Ke li Filosofe truvèrent, E escrirent è ramembrèrent. Par Moralité escriveient

Les buns Proverbes ke il ooient ; Ke cil amender se péuissent E lur entente en bien méissent ;10 Si firent li encien Père. Romulus qui fu Emperère, A sun Fill escrit è manda, E par essample li mustra, Cum il se puist cuntreguetier, K’hum ne le peust engingnier. ﻿Izopes escrit à sun Mestre Ki bien quenust lui è sun estre, Unes Fables k’il ot truvées De Griu en Laitin translatées ;20 Mervoille en urent li plusur K’il mist sun sens en tel labur ; Mès n’i ad Fables, ne folie, U il n’ad de filosofie As essamples qui sunt après, U des cuntes sunt li grant fès.

A moi qui la rime en doit feire N’avenist noient à retreire, Plusurs paroles que i sunt. Meiz ne purquant Cil m’en semunt30 Ki Flourz est de Chevalerie, D’anseignemenz de curteisie ; E quant tex Hum m’en ad requise, Ne voil lessier en nule guise Que n’i mette traveil è peine ; Or ke m’en tiegne pur vileine Mult deit fère pur sa preière. ﻿Ci cummencerai la primière Des Fables k’Ysopez escrit, K’à son Meistre manda et dist.40

* ↑ La Fontaine, Épitre à monseigneur le Dauphin. Phædrus, Prolog. AEsopus auctor. Romulus, Prolog., p. 589.
* ↑ Ceux qui ont reçu le don d’inventer. Quelques manuscrits portent : Cil qui seivent de lettréure ; ceux qui ont reçu de l’instruction.
* ↑ Soin, peine, étude, science ; cura.
* ↑ À étudier les bons livres, à faire connoître, à enseigner, à remettre en mémoire.
* ↑ Ramembrer, faire ressouvenir, rappeler à la mémoire ramentare.
* ↑ Entendoient, écoutoient, du verbe ooïr ; audire.
* ↑ Voyez la notice sur Marie, et particulièrement celle sur Romulus.
* ↑ à, pour.
* ↑ Cuntreguetier, garantir, préserver.
* ↑ Tromper, surprendre, duper ; ingignere.
* ↑ Traduites de grec en latin.
* ↑ Faits, gestes, actions ; facta.
* ↑ Il ne me reviendra aucune gloire en retraçant les exemples qu’ils renferment ; mais néanmoins celui qui m’en prie (Guillaume, surnommé longue épée.)
* ↑ Peu digne, peu capable.
* ↑  Qui lur entente i méissent.
* ↑  Coment il se déust guetier.
* ↑  U descuvert sunt tut li fès.
* ↑ E de sens è de curteisie.
